als_Latn dik_Latn sna_Latn
Zhvillohet Ceremonia e Diplomimit të Brezit të Tretë të Studentëve
Më datë 21 Korrik 2011, Universiteti “Aleksandër Moisiu” zhvilloi Ceremoninë e Diplomimit të brezit të tretë të studentëve të këtij universiteti.
Të diplomuarve në vendin tonë, i‘u shtuan edhe 708 studentë të Universitetit “Aleksandër Moisiu“ që morën diplomë universitare “Bachelor“ dhe “Diplomë“, prej të cilëve 180 studentë të Fakultetit të Biznesit, 246 të Fakultetit të Edukimit dhe 282 të Fakultetit të Studimeve Profesionale.
Në pesë vite funksionimi dhe zhvillimi gradual por të sigurt, Universiteti “Aleksandër Moisiu” ka arritur një numër prej mëse 7800 studentësh, 175 anëtarë të stafit akademik dhe 46 punonjës administrativ e ndihmës mësimor-shkencor.
Krahas zhvillimit dhe perfeksionimit të mëtejshëm të aktivitetit akademik e shkencor, puna e Universitetit “Aleksandër Moisiu“ po bashkëshoqërohet dhe me projekte të zgjerimit të infrastrukturës fizike. Bashkëpunimi me universitete brenda dhe jashtë vendit, përfshirë këtu universitete evropiane dhe amerikane, përbën një nga drejtimet e rëndësishme të punës së këtij universiteti.
Në këtë ceremoni, ishin ftuar autoritete të qeverisjes qendrore dhe vendore, personalitete nga bota akademike, prindër të studentëve dhe mediat.
als_Latn als_Latn als_Latn als_Latn als_Latn als_Latn